Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 650/13/8806	Košice, 10.1.2014
EEČ : 2-65-18-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
v obci XXXXX, Česká republika a inde, od 01. septembra 2011  do 30.09.2012 a od 01.06.2013 do 31.07.2013, iba sporadicky plnil vyživovaciu povinnosť voči  synovi XXXXX, nar. XXXXX súdnym verdiktom Okresného súdu Košice - okolie sp.zn. 12 P 132/2009 zo 14.01.2010 zvereného do výchovy a starostlivosti  matke XXXXX, žijúcej v obci Péder, okres Košice - okolie, hoci mu táto povinnosť vyplývala zo zákona o rodine a bola upravená citovaným súdnym verdiktom, mesačne 70,- € a tak mu vznikol alimentačný dlh 214,72- €, keďže zanikla trestnosť činu  tým, že obvinený dodatočne vyrovnal svoj dlh na zameškanom výživnom,  pritom jeho konanie nemalo trvalo nepriaznivé následky voči oprávnenej osobe

lebo zanikla trestnosť činu

Odôvodnenie:
Uznesením povereného príslušníka OR PZ Košice - okolie Odbor poriadkovej  polície, Obvodné oddelenie PZ Turňa nad Bodvou sp. zn. ČVS:ORP-974/TU-KS-2013 z 26. 11. 2013 bolo vznesené obvinenie  pre trestný čin zanedbania povinnej výživy podľa § 207 ods. 1 Trestného zákona XXXXX nar. XXXXX. 

      Spoločensky nežadúcej aktivity sa mal dopustiť tak, ako to konštatuje enunciát tohto rozhodnutia.

Poverený príslušník  OO PZ Turňa nad Bodvou predložil 03.12.2013 - návrh na  zastavenie trestného stíhania. Argumentoval tým, že ku dňu 26.11.2013 obvinený  vyplatil matke oprávnenej osoby XXXXX -  prostredníctvom pošty  - výživné  takmer v plnej výške.  Nepriaznivý vplyv konania  obvineného, na primeraný spôsob života dieťaťa, neplatením alimentačnej povinnosti, jeho  matka a ani oprávnený nepociťovali.  Dôkazný vyšetrovací materiál  tento záver odobruje.

	Vzhľadom na konštatovaný dôkazný stav, považujem návrh povereného príslušníka PZ za  korektný a dôvodný. Preto som prijal decíziu v zmysle petitu tohoto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor